Gestaltterapi er for alle mennesker som har tilstrækkelig selvstøtte til at arbejde med temaer, som kan være barske at accepter. Som eksempel bruger jeg mig selv. Inden jeg stiftede bekendtskab med gestaltterapi havde jeg ingen erfaring med faget. Min uddannelse tog udgangspunkt i et ønske om, at jeg ville vide mere om psykologiske dynamikker i forbindelse med mit professionelle virke, og jeg ville udvikle mig som menneske. Jeg har nu i en årrække arbejdet med mine personlige temaer, og har oplevet forandringer i mit liv som jeg værdsætter højt i dag. Sandheden er, at jeg er kommet tættere på den jeg er, og fundet balance i mit liv. Rejsen har været spændende og til tider barsk. Jeg har mødt mine dæmoner (dem har vi alle), og jeg har accepteret dem. Så psykoterapi er for alle uanset om du har alvorlige problemer som forhindre dig i, at leve et liv i balance eller du vil udvikle dig personligt.